da da da da da en id da da da da en en da da nl da da nl da da nl da da nl da da pl da da en da da en da da nl da da nl da da nl da da nl da da nl da da nl da da nl da da en da da nl da da nl da da en da da nl da da nl da da nl da da nl da da nl da da en da da nl da da nl da da nl da da nl da da fr da da en da da en da da fr da da en da da fr da da en da da nl da da sv da da nl da da nl da da nl da da nl da da en da da fr da da fr da da en da da nl da da en da da en da da nl da da nl da da nl da da nl da da nl da da nl da da en da da nl da da nl da da nl da da nl da da nl da da en da da nl da da en da da nl da da en da da nl da da nl da da nl da da nl da da en da da nl da da nl da da nl nb da nl da da en da da nl da da en da da en da da en da da nl da da en da da fr da da en da da en da da nl da da en da da nl da da en da da en da da en da da nl da da nl da da nl da da nl da da nl da da en da da nl da da en da da nl da da en da da da da da da da da es en da nb en en da da de da de da da fr da da de da en en en de ro da de da en da da de da ca nl de
DEBAT: Antallet af børn uden skolegang vokser, men Danmarks bistand er blevet lavere siden 2020
Der er sket en tredobling af børn og unge i kriseområder, som slet ikke eller i begrænset omfang har adgang til uddannelse. Trods flere kriser er den danske bistand lavere end gennemsnittet i perioden 2017-2020. Red Barnet opfordrer derfor regeringen til at øge den økonomiske støtte.
DEBAT: De fattigste børnefamilier taber mest, når inflationen stiger
Mange børnefamilier lider under den højeste inflation i 40 år. Regeringens løsning er inflationshjælp. Det er ikke nok. Vi skal løfte de fattigste familier og lave en handleplan mod børnefattigdom.
DEBAT: Vi har igen fejlet i Somalia – og nu sulter børn ihjel
Det er en politisk falliterklæring, at vi nu igen står over for en hungersnød i Somalia. Det internationale samfund er blevet advaret adskillige gange i løbet af de seneste års omfattende tørke på Afrikas Horn. Man har vidst, hvad der skulle gøres for at forhindre en sultkatastrofe, men alligevel har man siddet på hænderne, og det koster nu børn livet. Hver eneste dag.
DEBAT: Verdens ledere har et hamrende alvorligt udestående, når de mødes i New York
Situationen i Afrikas Horn er alvorlig – millioner sulter, og tørke afskærer børn og unge fra at komme i skole. Udviklingen risikerer at blive meget værre, hvis ikke verdens ledere vågner op og hurtigst muligt vedtager de nødvendige klima- og bistandspolitikker.
Stor forskel på kommuners planer for at bekæmpe digitale krænkelser blandt børn
Tre ud af fire kommuner mangler en plan for at bekæmpe digitale krænkelser blandt børn og unge. Det viser en ny undersøgelse, som Epinion har foretaget for Red Barnet. Undersøgelsen præsenteres på en stor konference om børn og unges digitale liv på Christiansborg i dag, hvor Red Barnet sætter fokus på børns ret til hjælp, når de udsættes for digitale krænkelser og overgreb. ”Børn skal kunne være lige så trygge online som offline – uanset deres postnummer”, siger generalsekretær Johanne Schmidt-Nielsen.
DEBAT: Unge med seksuelle tanker om børn har brug for hjælp, ikke udskamning og tavshed
Som samfund skal vi blive langt bedre til at sætte ind, før børn bliver udsat for overgreb. Det kræver, at vi rækker ud til unge med seksuelle tanker om børn. Og hjælper dem, før de ender med at gøre børn fortræd.
Red Barnet om finansloven: Inflationshjælp skal gå til fattige børnefamilier
Alt for mange børn i fattige familier bliver hårdt ramt af de stigende priser og inflationen. Der er brug for, at regeringen sætter ind her og nu – og at inflationshjælpen i finanslovsudspillet går til børnefamilierne. Sådan lyder det fra Red Barnets generalsekretær, Johanne Schmidt-Nielsen.
DEBAT: Krige, konflikter og klimakrise kalder på et globalt fokus på mental trivsel
Millioner af børn lever i krig og konflikt, men mental trivsel bliver ofte nedprioriteret. Tiden er kommet til at styrke fokus på mental sundhed i humanitære kriser.
DEBAT: Udhulingen af udviklingsbistanden gør skade på de kommende generationer
Stop udhulingen af udviklingsbistanden, så vi kan koncentrere os om formålet med udviklingspolitikken: at fremme menneskerettigheder, bekæmpe fattigdom og sikre nødhjælp til klodens mest sårbare. Det er Red Barnets hovedbudskab til folketingsvalget og debatten om, hvilket land Danmark skal være i verden.
Webinar i anledning af udgivelse af guidebogen “Forebyggelse af seksuelle overgreb: Støtte til unge med seksuelle tanker om børn”
Red Barnet inviterer til webinar i anledning af en nyudgivet guidebog om unge med seksuelle tanker om børn og forebyggelse af seksuelle overgreb. Webinaret afholdes i samarbejde med Red Barnet Finland. Du kan læse mere og tilmelde dig her.
DEBAT: Alle børn har ret til første skoledag
Millioner af børn verden over er forhindret i at gå i skole på grund af krig og konflikt. Regeringen må afsætte flere penge på finansloven, hvis tallet skal reduceres, mener Red Barnet og PlanBørnefonden.
Skyderiet i Field’s: 5 gode råd, når du taler med børn
Når medierne fortæller om voldsomme hændelser som fx skyderier, terror eller lignende, og vi voksne bekymrer os, kan bekymringer og frygt også nå frem til vores børn. Derfor giver vi her fem gode råd til, hvordan forældre og voksne kan tale med børn for at skabe tryghed.
DEBAT: 222 millioner børn betaler lige nu prisen for kriser, de ikke er skyld i
Når store kriser rammer verden, går det ud over børnene og deres læring. Danmark må gå forrest for sikre uddannelse i krisetider.
DEBAT: Hent nu mødrene og børnene hjem fra Syrien
Børnenes kritiske sundhedstilstand og den forværrede sikkerhedssituation i de kurdisk-dominerede områder i Nordøstsyrien betyder, at det haster at få de sidste fem danske børn hjem fra Syrien.
En kæmpe sejr for børns beskyttelse mod seksuelle overgreb
I dag har regeringen og partierne bag politiforliget indgået en aftale om bedre beskyttelse af børn mod seksuelle krænkelser og overgreb. Red Barnet glæder sig især over, at der indføres en selvstændig groomingparagraf, en bedre beskyttelse mod sextortion og en udvidelse af den såkaldte underviserparagraf.
DEBAT: Fire bud på en bedre beskyttelse af alle flygtninge i Danmark
Lad os bruge de erfaringer, vi har gjort os med flygtninge fra Ukraine, til at skabe en bedre beskyttelse for alle flygtninge i Danmark. Sådan lyder opfordringen fra Red Barnet og syv andre organisationer.
DEBAT: Kriser stjæler fremtiden fra fattige børn og unge
Antallet af børn der lever i krise og konflikt stiger endnu engang. Noget af det første, de mister, er adgangen til uddannelse, som ellers er vejen ud af fattigdom. Derfor bør Danmark prioritere uddannelse i kriser.
DEBAT: Det haster med at hjælpe børn ud af fattigdom
De stigende priser gør behovet for at løfte landets fattigste børnefamilier endnu mere akut. Når partierne forhandler et nyt ydelsessystem på plads, er der nødt til at følge flere penge med. Det er ikke nok at omfordele blandt de allerfattigste.
DEBAT: Lovgivningen spænder ben for voldsudsatte børns mulighed for at få hjælp
Hvis vi vil forebygge vold, skal der fokus på de voldsudsatte børn. Lovgivningen spænder lige nu ben for børns mulighed for at søge hjælp. Det skal den nye politiske handlingsplan mod vold i Danmark rette op på, skriver 16 NGO'er og fagforeninger i et fælles opråb.
DEBAT: Millioner rammes af sult, selvom vi for et årti siden sagde, at det ikke måtte ske igen
Det er vores ansvar,​ at vi i den rige verden, som har forurenet klart mest – og dermed har ansvaret for hovedparten af klimaforandringerne – betaler de fattige lande i Østafrika for de tab og skader, som klimaforandringerne har påført dem.
Red Barnet sender flere end 2.000 børn og voksne på familiefestival med Smukfest
For første gang nogensinde samler Red Barnet børn, forældre og frivillige fra hele Danmark til en familiefestival ved Skanderborg. Det bliver en dag fuld af leg, musik og sjove oplevelser til lands og til vands.
Red Barnet lancerer rådgivning og podcast om børn på flugt
Mange skoler og daginstitutioner står over for at skulle modtage børn på flugt. Med en ny rådgivning og podcastserie giver Red Barnet en hjælpende hånd til de lærere, pædagoger og andre fagpersoner, som arbejder med at tage godt imod børn på flugt, fx fra Ukraine.
Ny rapport: Op mod hvert 48. sekund dør et menneske af sult på Afrikas Horn
Afrikas Horn er lige nu ramt af en historisk tørke, og 23 millioner mennesker står over for en decideret sultkrise. Flere end 350.000 børn risikerer ifølge FN at dø af sult alene i Somalia, hvis der ikke bliver handlet nu og her. Det internationale samfund er ved at gentage katastrofale fejltagelser fra fortiden, advarer Oxfam og Red Barnet i dag i en ny rapport.
DEBAT: Lad ikke klimaministermødet i København blive endnu en forspildt mulighed
Vi må ikke forspilde chancen, når 40 klimaministre mødes i København i dag for at tage temperaturen på klimaløfterne fra COP26. Ikke siden COP15 i 2009 har Danmark været vært for et så vigtigt klimatopmøde. Sammen med 21 organisationer har vi en række opfordringer til regeringen.
DEBAT: Børnene i Sahel skal ikke betale for flygtninge i Danmark
I Red Barnet er vores opfordring til regeringen klar: Stop med at udhule udviklingsbistanden. Bistandskroner skal ikke bruges i Danmark, skriver Jakob Eilsøe Mikkelsen.
DEBAT: Vi bestemmer selv, om det skal gå helt galt på Afrikas Horn
Det internationale samfund bestemmer selv, om hungersnød på Afrikas Horn skal afværges, eller om hundredtusindvis af børn og voksne skal dø af sult. Det kræver konkret finansiering nu og her. Vi kan ikke bare sidde på hænderne og vente på hungersnødens uhyggelige billeder.
Toms Gruppens Fond er ny hovedpartner i Red Barnet
Som ny samarbejdspartner i Red Barnet er Toms Gruppens Fond med til at skabe positive forandringer for børn, der lever i fattigdom og er marginaliserede.
Grin til Gavn-show giver rekordstort overskud til udsatte børn
Behovet for et godt grin i den gode sags tjeneste var stort i påskedagene. Efter en lang corona-nedlukning kunne komikere endelig gå på scenen igen til Grin til Gavn – Red Barnets comedyshow. Det skete med et rekordstort overskud, som kommer verdens udsatte børn til gode.
Nyt tiltag giver børnefamilier med trængt økonomi mulighed for at få gratis gavekort til Red Barnets butikker
Lige nu har børn på flugt og børn i økonomisk trængte familier i Danmark et ekstra behov for hjælp. Derfor går Red Barnet i luften med et nyt tiltag, hvor børnefamilier med trængt økonomi kan få udleveret et gratis gavekort til en af vores 16 butikker.
DEBAT: Alle børn har brug for at blive taget godt imod
Modtagelsen af flygtninge fra Ukraine skal sætte standarden for, hvordan vi tager imod børn og familier på flugt fremover. I lovgivning og i praksis. Uanset hvor de kommer fra.
DEBAT: Vi skal turde tale med vores børn om krigen
De frygtelige billeder fra byer som Butja og nyhederne fra Ukraine påvirker vores børn. Vi kan skærme dem i et vist omfang, men sikkerhedsindstillingerne på telefonen må ikke blive en sovepude.
Red Barnet klar med håndsrækning til kommuner og fagfolk
Der er hjælp på vej til de kommuner, som lige nu modtager mange børn på flugt fra Ukraine. Red Barnet stiller viden, vejledninger, materialer og kurser til rådighed for fagfolk og frivillige, der skal arbejde med modtagelsen af børn på flugt i Danmark, på det helt nye site taggodtimod.dk. En god modtagelse af børn på flugt er helt afgørende for børnenes trivsel og videre udvikling, lyder det fra børnerettighedsorganisationen, der samtidig peger på, at skoler, dag- og fritidsinstitutioner skal sikres de rette økonomiske ressourcer til den vigtige opgave, de skal løfte.
DEBAT: Regeringen vil lade verdens fattigste betale for ukrainske fordrevne
Hvis regeringens forslag til finansiering bliver gennemført, vil det betyde, at to milliarder kroner og altså 11,3 procent af dansk udviklingsbistand vil blive brugt i Danmark til at dække udgifter forbundet med at modtage og hjælpe ukrainske flygtninge herhjemme.
DEBAT: Børnene betaler den højeste pris for et liv i fattigdom
21 forskellige foreninger og organisationer i Danmark retter er kraftig appel til politikerne, som lige nu forhandler om en ny fattigdomsgrænse: Børn har ret til at blive beskyttet mod fattigdom.
100.000 børn på børnehjem risikerer at blive efterladt i Ukraine
Mens mere end en million børn er flygtet ud af landet, risikerer hovedparten af børn uden omsorgspersoner at blive ladt tilbage i Ukraine. Børnene på børnehjem og institutioner er særligt sårbare og risikerer at ende som ofre for trafficking, misbrug og udnyttelse, advarer Red Barnet.
Digital mistrivsel skal bekæmpes i skolerne
I dag sætter hundredvis af skoler landet over gang i arbejdet med digital trivsel og dannelse, når de sammen med Red Barnet markerer Skolernes Trivselsdag. Fokus er i år på digital trivsel, og eleverne bliver undervist i digital dannelse, som kan være med til at forebygge digitale krænkelser. Behovet for mere undervisning er enormt, viser ny undersøgelse fra Red Barnet.
50 procent flere søger hjælp efter digitale krænkelser
I 2021 har Red Barnets SletDet-rådgivning modtaget tæt på 2.000 henvendelser om digitale krænkelser. Det er det hidtil højeste antal på et år og 50 procent flere end året før. Under corona-pandemien har børn og unge været langt mere udsatte for krænkelser og overgreb på nettet, og Red Barnet glæder sig derfor over, at flere har rakt ud efter hjælp. Samtidig understreger børnerettighedsorganisationen, at det haster med at sikre alle børn et mere trygt onlineliv.
Lige nu er penge bedst til at hjælpe ukrainske børn og familier
Situationen i Ukraine er hjerteskærende og mange vil gerne støtte og hjælpe. Det er helt fantastisk. For det humanitære behov er stort. Men i Red Barnet har vi som udgangspunkt ikke mulighed for at tage i mod og distribuere konkrete varer.
Sådan taler du med børn om konflikten i Ukraine
Medierne flyder over med ord og billeder om konflikten i Ukraine. Det kan være svært for voksne at vurdere hvornår og hvordan, de skal tale med børn om situationen. Red Barnets psykolog og børnefaglige rådgiver, Ane Lemche, giver sine råd til, hvordan voksne kan gribe samtalen an.
Eskaleringen i Ukraine sætter 7,5 millioner børn i fare
De 7,5 millioner børn under 18 år, der bor i Ukraine, er i alvorlig fare for at lide både fysisk og psykisk overlast og blive fordrevet fra deres hjem efter en eskalering af konflikten i landet. Red Barnet kalder den humanitære situation meget bekymrende.
DEBAT: Dansk asylpolitik bør understøtte beskyttelse af flygtninge globalt gennem solidariske løsninger
Regeringen er i offensiven for at skabe opmærksomhed om ønsket om et nyt asylsystem, hvor asylsagsbehandlingen og flygtningebeskyttelsen flyttes uden for EU’s grænser. Som samlet civilsamfund vil vi gentage vores bekymringer og kritik af disse planer. Regeringens forslag er både uansvarligt og usolidarisk.
DEBAT: Det haster med at bringe fem danske børn i sikkerhed
Fem danske børn sidder fortsat fanget i en lejr i det nordøstlige Syrien. Vi er dybt bekymrede for børnenes sundhed. Som fagpersoner på børns fysiske og psykiske sundhed og børnerettighedsorganisation, der arbejder med børn i krig og voldelige miljøer, har vi et indgående kendskab til den skadelige belastning, som børn i de syriske lejre udsættes for.
Ny undersøgelse: Hver anden ung har oplevet digitale krænkelser
For mange børn og unge følger der ubehagelige oplevelser med onlinelivet. Hvert tredje barn og hver anden ung har oplevet digitale krænkelser inden for det seneste år, og dem, der er ensomme og har lav trivsel, er endnu mere udsatte. Det viser en ny undersøgelse af børn og unges oplevelser med digitale krænkelser, som Rambøll har foretaget for Red Barnet. Ifølge børnerettighedsorganisationen haster det med at få sikret, at alle børn og unge kan færdes trygt på nettet.
DEBAT: Børn og unge skal kunne smile igen efter en krig
Hvis børn og unge ikke får hjælp til at bearbejde traumatiske oplevelser, kan det få alvorlige konsekvenser på sigt. Konsekvenser, der koster både det enkelte menneske og samfundet dyrt. Lad os begynde med at hjælpe i Irak til Danmarks Indsamling lørdag aften.
DEBAT: Lovforslag beskytter ikke børn mod vold
Nyt lovforslag vil virke stik modsat og sætte børn, der har været udsat for voldelig og kontrollerende opdragelse, i endnu mere udsatte positioner, skriver Agi Csonka, Janne Tynell og Lena Søgaard på vegne af Børnerådet, Red Barnet og Børnesagens Fællesråd.
Debat: Børnenes statsminister skal afskaffe børnefattigdom
Højt på ønskesedlen fra Red Barnet til statsministeren står at halvere antallet af fattige børn i Danmark i denne regeringsperiode og helt at afskaffe børnefattigdom i de kommende. Et nyt ydelsessystem kan være med til at indfri ambitionerne, og det haster.
Red Barnet modtager millionbevilling til frivilligt arbejde fra Den A.P. Møllerske Støttefond
Der er brug for at få børn i udsatte positioner tilbage i de positive fællesskaber, de havde før corona-pandemien. Med en bevilling på over tre millioner kroner fra Den A.P. Møllerske Støttefond vil Red Barnet styrke indsatsen for at få børnene ind i de frivilligdrevne familieklubber og ferielejre.
Fra sult til klimakrise: Her er de syv største udfordringer for børn i 2022
Mennesker verden over håber, at nytårsklokkerne bliver begyndelsen på en bedre tid efter to år i corona-pandemiens tegn. Men en række kriser ser allerede nu ud til at præge det nye år og vil især ramme børn inden for følgende områder, mener Red Barnet.
DEBAT: Afghanistans børn har brug for mere end mad og varme i vinterkulden
En hverdag på skolebænken er med til at beskytte børn i Afghanistan mod børnearbejde, børneægteskaber, seksuel vold og rekruttering til væbnede grupper.
Overvældende tilslutning til Red Barnets juleoplevelser
Flere tusinde børn har været i Tivoli, Lego House, Zoologisk Have eller biografen, ligesom trængte børnefamilier kan se frem til at få julemiddagen leveret til døren. Red Barnet har udvidet med en masse aktiviteter i løbet af efteråret og i julemåneden. Efterspørgslen har været enorm.
Uacceptabelt, at børn fra fattige familier er tilskuere til andre børns fællesskaber
Egmont Rapporten 2021 er netop udkommet. Den sætter fokus på de store konsekvenser, det har for børn at vokse op i fattigdom – for deres uddannelse, trivsel og adgang til fritidsfællesskaberne. Mange af rapportens konklusioner er desværre velkendte, og det er med til at gøre rapporten alarmerende. Det er på tide med politisk handling, mener Red Barnet, der foreslår en national handleplan for bekæmpelse af børnefattigdom i Danmark.
Klimaregningen skal betales af dem, der har størst ansvar for krisen
Skal Danmark være et grønt foregangsland i ikke kun ord, men også i handling, skal vi efterleve det, vi har lovet: At yde en fair andel af de rige landes klimabistand og sikre, at pengene er nye og ekstra.
Ny analyse: Behov for stærkt dansk lederskab midt i en global uddannelseskrise
Danmark skal tage et endnu stærkere politisk lederskab indenfor uddannelse i humanitære kriser og sikre at børn, der lever i kriseramte lande, får en uddannelse. Det mener Red Barnet og PlanBørnefonden på baggrund af en ny analyse.
Red Barnet tilbyder ny indsats til unge med seksuelle tanker om børn
Børn skal beskyttes bedre mod overgreb, og derfor lancerer Red Barnet i dag oplysningssitet CTRL. Her vil unge med seksuelle tanker om børn fremover kunne få anonym hjælp til at håndtere deres tanker, så de ikke ender med at gøre børn fortræd. Tilbuddet er det første af sin slags i Danmark, og Red Barnet opfordrer samtidig politikerne til at prioritere anonym rådgivning og behandling, så flere overgreb mod børn kan forebygges.
Ny rapport: 20 procent flere børn lever i verdens mest dødbringende konfliktzoner
Antallet af børn, der lever i de farligste konfliktområder i verden, er steget markant på bare ét år, viser ny rapport fra Red Barnet. Rapporten peger også på, at flere børn risikerer at blive rekrutteret til væbnet konflikt.
Skolebørn sætter fokus på klimakrise til Børnerettighedsdagen
Skoler i hele Danmark fejrer i dag FN’s Børnekonvention. Klimakrisen udgør en stor trussel mod børns rettigheder, og derfor er klimaet blandt de helt store temaer på årets udgave af Børnerettighedsdagen. Sammen med Red Barnet fejrer skolerne dagen – blandt andet på Kirstinedalsskolen i Køge, hvor DR-børneværten Hr. Skæg dukker op.
Debat: Styrket samarbejde med kommunerne skal hjælpe udsatte børn og unge ind i foreningslivet
Kun 20 kommuner tilbyder både fritidspas og følgeordninger; det er åbenlyst ikke godt nok. Hvis kommuner, frivillige organisationer og idrætsforeninger spiller sammen, kan vi sikre, at mange flere børn kommer ind i fællesskabet og styrker deres trivsel og fremtidsmuligheder.
DEBAT: Nyvalgt politiker, indtænk civilsamfundet for en ny og bedre svangreomsorg
Mange gravide og familier har brug for ekstra støtte til at sikre barnet og familien en god start på livet. Civilorganisationer står klar med eksisterende tilbud og et ønske om sammen med familierne, regionerne og kommunerne at videreudvikle de bedste fælles tilbud.
Debat: Klimakrisen er en børnerettighedskrise
Klimakrisen udgør i dag en af de mest alvorlige trusler mod børns helt basale ret til overlevelse, udvikling og uddannelse. Børn er klimaforandringernes første og største ofre, fordi de er langt mere sårbare og har sværere end voksne ved at tilpasse sig tørke, hedebølger, oversvømmelser og andre former for ekstremt vejr og naturkatastrofer.
Skoler ruster sig til at hjælpe børn med flygtningebaggrund
Mange børn med flygtningebaggrund har mentale ar, og det kan være svært at havne i en dansk skoleklasse. Med en indsats fra Red Barnet er lærere og pædagoger i 26 kommuner landet over i fuld gang med at blive uddannet til at sikre børnene den bedste start på livet i Danmark. Indsatsen hedder ’Fra flugt til skolegang’, og nu er et nyt og gratis læringsforløb til eleverne også lanceret. Forløbet er kun blevet mere aktuelt, efter at afghanske børn og familier blev evakueret i august og nu er i gang med en hverdag i Danmark. Red Barnet opfordrer alle kommuner til at sikre, at børn med flygtningebaggrund kommer så hurtigt og godt ind i fællesskaberne som muligt.
Klimakrisen sender millioner af børn på flugt
Stigende vandstande, hedebølger, cykloner og andre klimarelaterede hændelser er hvert år med til at tvinge millioner af børn på flugt. De er ofte meget sårbare og risikerer at ende i væbnede militser eller som børnearbejdere.
DEBAT: De sidste danske børn skal hjem fra lejrene i Syrien
Det strider imod internationale konventioner, at Danmark fortsat stiller adskillelse af mor og barn som betingelse for at hente de sidste børn hjem fra fangelejrene i Syrien. Red Barnet og FN’s særlige rapportør for menneskerettigheder opfordrer regeringen til at evakuere de sidste fem børn og deres mødre hurtigst muligt.
DEBAT: Løfterne fra Sahel-konferencen skal omsættes til virkelighed
Der er brug for at holde fokus på krisen i Sahel og for effektivt at følge op på donorkonferencen sidste år. Millioner af børns rettigheder og fremtid står på spil – og dermed også Sahels fremtid. Danmark har en særlig rolle at spille i regionen.
Red Barnet, Børns Vilkår og Børnerådet om "Alle For en"-kampagnen
Jeanette Ottesen er ikke ambassadør for hverken Red Barnet, Børns Vilkår eller Børnerådet, og Undervisningsministeriet oplyser, at kampagnen er afsluttet.
DEBAT: Skal vi stoppe volden, skal vi behandle dem, der udøver den
Hvis vi skal stoppe volden, skal vi behandle dem, der udøver den. Ellers vil volden fortsætte, uanset hvor mange ofre vi hjælper.
Endelig! Nu skal 14 børneliv genstartes
Red Barnet er glade og lettede over, at 14 børn og deres mødre nu endelig vender hjem til Danmark fra fangelejrene i det nordøstlige Syrien. Det er afgørende, at vi tager godt imod de børn, der har levet under umenneskelige forhold alt for længe, lyder det fra organisationen, som opfordrer til, at man vælger en løsning, hvor børnene kan forblive sammen med deres mødre i surrogat i den allerførste tid i Danmark.
Red Barnet modtager rekordmange henvendelser om digitale krænkelser
Red Barnets SletDet Rådgivning har indtil videre i 2021 fået flere henvendelser om digitale krænkelser end i hele 2020 tilsammen. For at sætte fokus på det stigende problem skyder Red Barnet i dag en skoleturné i gang, hvor unge over hele landet kommer til at debattere emnet. Det sker som en del af kampagnen ’Et Andet Valg’.
DEBAT: Danske børn i syriske fangelejre har brug for tryghed, når de kommer hjem
Hensynet til børnenes rettigheder, helbred og mentale udvikling skal veje tungest, når børnene og deres mødre lander i Danmark. Børnenes ve og vel må aldrig blive et spørgsmål om politik. Børnene har brug for at være sammen med deres primære omsorgsperson: mødrene.
Debat: Fattigdom findes også i dit barns skoleklasse
I et rigt land som Danmark burde vi ikke have børn, der lever i fattigdom. Men det har vi. I vores børns skoleklasser sidder der elever, som oplever afsavn og skam på grund af deres families økonomi.
Ny rapport: Børn vil opleve syv gange så mange hedebølger som deres bedsteforældre
Red Barnet udkommer i dag med klimarapporten Born into te Climate Crisis: Why we must act now to secure children’s rights. Den viser, hvor meget større risikoen er for, at et barn født i 2020 bliver ramt af klimakatastrofer og ekstremt vejr gennem sin levetid sammenlignet med en person, der er født i 1960.
DEBAT: Uddannelse er i krise – det kræver finansiering på finansloven
Uddannelsen for hundredvis af millioner af børn i verdens fattigste lande er i dyb krise. I cirka hvert 4. land i verden er der stor risiko for, at uddannelsessystemerne kollapser, lyder konklusionen i en ny rapport fra Red Barnet, som vi netop har offentliggjort.
Stærkt bekymrende, at hvert 10. barn siger o.k. til forældres fysiske straf
I en ny undersøgelse fra UNICEF og Institut for Menneskerettigheder svarer under halvdelen af børnene, at de ved noget eller meget om deres rettigheder. Det er langt fra godt nok, mener Red Barnet. Især bekymrer det børnerettighedsorganisationen, at næsten hvert 10. barn synes, det er i orden, at forældre staffer deres børn fysisk. Det kalder også på handling, at så mange børn ikke bruger deres ytringsfrihed, fordi tonen er for hård på sociale medier.
LEGO Fonden donerer 100 millioner kroner til børn i Afghanistan og Haiti
Red Barnet og PlanBørnefonden har i dag lanceret ’Alliance for Uddannelse i Kriser’, som skal skabe opmærksomhed om de 128 millioner børn, som lever i kriser og katastrofer og aldrig kommer i skole. På alliancens stiftende møde i dag præsenterede LEGO Fonden et ekstraordinært bidrag på 100 millioner kroner, som skal få børn i Afghanistan og Haiti i skole.
Skoleelever oplever dårligere sammenhold i klassen efter corona
Red Barnet og Danske Skoleelever giver med temadagen ’Genstart Fællesskabet’ landets grundskoler mulighed for at øge trivslen i klasserne efter coronanedlukninger. Børne- og undervisningsminister Pernille Rosenkrantz-Theil hilser dagen velkommen.
Debat: Første skoledag er ikke for alle
258 millioner børn i verdens fattigste lande kommer aldrig i skole. De har ingen skoletaske, og de får ikke en plads på skolebænken, så de kan lære at læse, regne og skrive. Værst ser det ud for børn, der vokser op i kriseramte lande. Allerede inden corona-pandemien gjaldt det 128 millioner børn.
Debat: Drop ny aftale mod vold, børnene risikerer at få det langt værre
Et stort politisk flertal risikerer at gøre problemerne værre for voldsudsatte børn, frem for at gøre det, vi ved, virker.
DEBAT: Udviklingspolitisk strategi fokuserer for lidt på børn
Der mangler særskilt fokus på børn i den udviklingspolitiske strategi, selvom det er en ekstra sårbar gruppe. Det er helt afgørende, at også børn og ikke kun unge kommer i fokus, skriver Red Barnet og PlanBørnefonden.
Red Barnet sender 1.200 udsatte børn og familier på sommerlejr
Der er stor efterspørgsel på Red Barnets ferielejre. Corona-krisen har sat sine dybe spor i børnefamilier, som i forvejen er udfordrede, og sommerlejrene er i år vigtige for at løfte børn og deres forældre tilbage i fællesskaberne.
DEBAT: Danmark skal også være værdiforkæmper, når det gælder Israel og Palæstina
Danmark har vist ​lederskab for menneskerettigheder og demokrati globalt, og netop på de to områder ser vi store problemer i Israel og Palæstina, som både det palæstinensiske og israelske styre står for.
Kronprinsen stak til søs med Red Barnets ferielejr
Solen stod højt på den blå himmel, da skonnerten Fylla stævnede ud fra havnen i Svendborg mandag middag. Med om bord var 12 unge fra Red Barnets sommerferielejr fra Kalundborg, en flok frivillige og en helt særlig gæst. Red Barnets protektor H.K.H. Kronprinsen var nemlig med på sommerlejrens første dag.
Ny udviklingspolitisk strategi: Her er Red Barnets reaktion
Den nye udviklingspolitiske strategi har næsten alle de ingredienser, der skal til for at forbedre livet og mulighederne for de allermest sårbare og udsatte børn i verdens skrøbelige udviklingslande og humanitære kriser, mener Red Barnet.
DEBAT: Vi har ikke gjort nok, før alle børn og deres mødre er hentet hjem fra lejrene
Regeringen kan ikke vælge rettigheder til og fra efter forgodtbefindende, men bør omgående bringe alle børnene hjem sammen med deres mødre.
DEBAT: Det haster med en selvstændig grooming-paragraf i straffeloven
For mange børn og unge manipuleres til seksuel udnyttelse på digitale platforme. Derfor skal grooming skrives ind i straffeloven. Kun ved at bevidstgøre retsvæsnet og alle andre om problemet kan vi forebygge overgreb og fjerne den skam, som mange børn føler.
Ny analyse: Sådan kommer unge i udsatte positioner tilbage i fællesskaberne
Mange unge har lidt et stort knæk i trivslen, mens deres idrætsforeninger, ungdomsskoler og fritidsjobs har været delvist lukkede under coronakrisen. Især unge i udsatte positioner er gledet ud af fællesskaberne i fritiden. Ny analyse fra Red Barnet peger på 10 barrierer, der skal nedbrydes, hvis unge i udsatte positioner skal være en del af fællesskaberne igen og dermed skabe en positiv vej ind i voksenlivet. Analysen bliver lanceret ved en paneldebat på Folkemødet i dag.
7 gode råd: Sådan taler du med dit barn om Christian Eriksen
Billederne af gårsdagens landskamp kan være svære at få ud af hovedet – også for børn. Ane Lemche, psykolog i Red Barnet, giver 7 gode råd til, hvordan forældre og andre voksne kan tale med børn om oplevelsen.
Red Barnet og Meyers Madhus giver unge appetit på et fritidsjob
Et fritidsjob er en god start på det fremtidige arbejdsliv, men for nogle unge kan der være brug for en ekstra hjælpende hånd til at springe ud i et fritidsjob. Det er de unge, som Red Barnet og Meyers Madhus henvender sig til i en ny fritidsjobindsats, ’Måltid, Fritid, Fremtid’. Indsatsen viser allerede gode resultater i Odense og Aarhus Kommune, og i dag får unge i Aarhus overrakt diplomer.
Red Barnet og Movellas udgiver bog med børns coronahistorier
Fortællinger om livet under corona skrevet af børn i Danmark og Bangladesh bliver foreviget i antologien ’Coronaskygger’. Den nye børne- og ungdomsbog er resultatet af en skrivekonkurrence, som Red Barnet og internetplatformen Movellas udskrev i slutningen af 2020. Vinderteksterne og de andre udvalgte historier vidner om, hvordan børnene har oplevet corona, og kan bruges som afsæt for skolernes arbejde med trivsel efter nedlukningerne.
20 organisationer til Christiansborg: Ingen børn skal leve i fattigdom i Danmark
Børn tager skade af at vokse op i fattigdom. Derfor bør politikerne sætte kampen mod børnefattigdom øverst på dagsordenen. Sådan lyder opfordringen fra 20 organisationer forud for anbefalingerne fra Ydelseskommissionen.
Debat: Lad os sende vores unge tilbage til sundere fællesskaber
I initiativet Drukfri Ungdom er vi 23 organisationer, som ønsker, at alle unge kan vende tilbage til deres sociale fællesskaber, uden at alkohol skal spille en afgørende rolle for, om de føler, at de kan være med eller ej.
DEBAT: Ingen børn skal udsættes for seksuelle overgreb
Regeringen har med input fra Red Barnet lanceret udspillet »Værn mod voksne, der krænker børn.« Udspillet indeholder ni initiativer, der skal bekæmpe seksuelle krænkelser af børn.
DEBAT: Vi skal gøre mere for at stoppe børneægteskaber
Vi kan og skal gøre mere for at stoppe børneægteskaber. Det er helt centralt for vores ambitioner om at styrke pigers rettigheder, muligheder og fremtid, skriver Johanne Schmidt-Nielsen, Flemming Møller Mortensen og Dorthe Petersen med udgangspunkt med udgangspunkt i nyt studie.
D-A-D og Red Barnet lancerer t-shirt til fordel for udsatte børn
I anledning af fars dag d. 5. juni lancerer D-A-D og Red Barnet et nyt samarbejde om en helt særlig t-shirt, hvor overskuddet går til Red Barnets arbejde for udsatte børn herhjemme og ude i verden.
Mary Fonden og Red Barnets populære børneløb tager på Danmarksturné
Alle børn har ret til en plads i fællesskabet – og det er aldrig i orden at mobbe! Det er det vigtige budskab i Mary Fonden og Red Barnets Fri for Mobberi Børnestafetten, som i august i år for første gang besøger Rønne, Odense og Esbjerg. Løbet afholdes også igen i år i København.
Ny rapport: Vi kan gøre mere for at bekæmpe børneægteskaber
Der er flere muligheder for at bekæmpe børneægteskaber i humanitære kriser, end man traditionelt gør brug af. Det viser en ny rapport fra Red Barnet International, Plan International, forskningscenteret King Hussein Foundation og University of California, Berkeley. Med midler fra blandt andre Danida har forskerne undersøgt, hvad der øger risikoen for børneægteskaber i humanitære, og hvad der skal til for at forebygge dem.
NGO'er: De humanitære og menneskelige konsekvenser i Israel-Palæstina kan blive uoverskuelige
De humanitære konsekvenser er allerede massive og kan blive uoverskuelige. Der er akut behov for våbenhvile og for, at både Israel og væbnede grupper i Gaza overholder den humanitære folkeret, skriver Red Barnet sammen med 14 andre NGO'er i fælles udmelding.
Nyt udspil har tiltrængt fokus på bedre beskyttelse af børn mod seksuelle overgreb
Det drejer sig blandt andet om en ny definition for, hvornår der er tale om voldtægt af mindreårige. Med et af initiativerne vil regeringen hæve aldersgrænsen for voldtægt fra 12 til 15 år, så det per definition vil være voldtægt, hvis en voksen over 22 år har sex med et barn under 15 år. Behovet for den ændring viste sig blandt andet i forbindelse med en omtalt sag fra Dianalund, hvor landsretten frikendte en 32-årig lærer for voldtægt af sin tidligere elev, en 13-årig pige.
DEBAT: Danmark frarøver syriske børn deres barndom
Hjemsendelserne af syriske flygtninge er en forudsigelig tragedie. Syriske børn bydes et liv i et farligt land eller en tilværelse i venteposition, som risikerer at skade deres trivsel og psykiske sundhed, skriver Johanne Schmidt-Nielsen.
DEBAT: Ministeren glemmer det vigtigste i sine udviklingspolitiske prioriteringer
Uddannelse er fundamentet for fremgang og bør være en topprioritet i den nye udviklingspolitiske strategi. Derfor tror og håber Red Barnet, at emnets fravær i udviklingsministerens seneste indlæg i Altinget er udtryk for en forglemmelse, skriver Red Barnets chef for international uddannelse, Helle Gudmandsen.
Børnene i Sahel har brug for mere end danske specialstyrker
Den danske regering vil i begyndelsen af 2022 igen sende specialstyrker til Mali for at støtte den internationale indsats mod terrorgrupper i Sahel-regionen. Men krisen kræver mere end sikkerhedsmæssig oprustning. Der er brug for at forbedre, hvordan sikkerheden leveres, og så er der grundlæggende behov for at forbedre fremtiden for børn og deres familier i regionen.
Danmark stjæler barndommen fra syriske flygtningebørn
Det risikerer at skabe stor usikkerhed og mistrivsel blandt syriske flygtningebørn, at Danmark vil hjemsende dem til Syrien. Landet er ikke sikkert, og udrejsecentre skader børn. Derfor er det stærkt bekymrende, at foreløbig 70 børn har fået inddraget deres opholdstilladelse. Regeringen bør straks stoppe alle planer om at hjemsende børn til Syrien. Sådan lyder opfordringen fra både Red Barnets generalsekretær, Johanne Schmidt-Nielsen, og Save te Children.
Støt fast og gør en verden til forskel!